**VISPĀRĪGĀ VIENOŠANĀS Nr.**

**“Ēku inženiertehnisko sistēmu atjaunošanas un rekonstrukcijas darbi”**

 Rīgā Dokumenta datums ir tā

 elektroniskās parakstīšanas datums

**VSIA “Paula Stradiņa klīniskā universitātes slimnīca”**, reģistrācijas Nr.40003457109 (turpmāk - Pasūtītājs), kuru saskaņā ar statūtiem un 10.12.2020. valdes lēmumu (protokols Nr.57 p.8) “Par pilnvarojuma (paraksttiesību) piešķiršanu” pārstāv valdes priekšsēdētājs Rinalds Muciņš, no vienas puses un

**\_\_\_ “\_\_\_\_”**, tās \_\_\_\_\_\_\_\_ personā, kurš rīkojas saskaņā ar statūtiem, no ceturtās puses, (katrs atsevišķi – Izpildītājs, bet kopā – Izpildītāji),

visi kopā saukti arī kā “Puses”, bet atsevišķi kā “Puse”, pamatojoties uz iepirkuma “Ēku inženiertehnisko sistēmu atjaunošanas un rekonstrukcijas darbi”, ID PSKUS Nr. 2022/136 (turpmāk - iepirkums) rezultātiem, noslēdza šādu vispārīgo vienošanos (turpmāk – Vienošanās):

1. **Vienošanās mērķis un priekšmets**
	1. Vienošanās mērķis ir noteikt kārtību, kādā Pasūtītājs Vienošanās darbības laikā no Vienošanās noslēgušo Izpildītāju loka izvēlēsies kādu no Izpildītājiem, ar kuru tiks slēgts Vienošanās \_\_.pielikumā esošais līgums (turpmāk - Līgums), ievērojot konkrētā Izpildītāja piedāvājumu, par nepieciešamo ēku inženiertehnisko sistēmu atjaunošanas un rekonstrukcijas darbu (turpmāk - Darbi) veikšanu ar Izpildītāja darba rīkiem, materiāliem un darbaspēku Vienošanās ietvaros Pasūtītāja objektos Vienošanās noteiktajā kārtībā un saskaņā ar iepirkuma tehniskajā specifikācijā paredzētajiem darbiem.
2. **Darbu uzdevums un piedāvājumu iesniegšana**
	1. Lai izraudzītos Darbu pasūtījuma (turpmāk – Pasūtījums) Izpildītāju kārtējā Līguma slēgšanai, kurā, t.sk., bet ne tikai - noteikti ar kvalitatīvu Darbu izpildi saistīti nosacījumi, garantija, atbildība un norēķinu kārtība – Pasūtītāja kontaktpersona sagatavo uzaicinājumu (turpmāk – uzdevums), kurā norāda veicamo Darbu aptuveno apjomu, katra veicamā darba veidu un Darbu veikšanai orientējoši nepieciešamo kopējo stundu skaitu, objektu, kurā veicami darbi, vēlāko iespējamo Darbu izpildes termiņu, piedāvājuma iesniegšanas termiņu un elektroniskā pasta adresi, uz kuru ir jānosūta piedāvājums Pasūtītājs tiesīgs norādīt arī citu informāciju (piemēram precizētu specifikāciju, konkrētam būvdarbu veidam nepieciešamo/-s būvspeciālistu/-s un sertifikātu/-s), ja tas nepieciešams.
	2. Pasūtītāja kontaktpersona uz Vienošanās 8.7.2.apakšpunktā norādītajām Izpildītāju elektroniskā pasta adresēm vienlaicīgi nosūta Darbu uzdevumu piedāvājumu iesniegšanai.
	3. Katrs Izpildītājs atsevišķi 1 (vienas) darba dienas laikā elektroniski nosūta Vienošanās 2.2.apakšpunktā minētā Darbu uzdevuma saņemšanas fakta apstiprinājumu.
	4. Pasūtītājs organizē objekta apskati, kurā tiek aicināti un kas tiek rīkota Izpildītājiem pilnīgai Darbu apjoma un izmaksu noteikšanai, kā arī, lai nodrošinātu iespēju Izpildītājiem pienācīgi sastādīt savu finanšu piedāvājumu iesniegšanai Pasūtītājam. Izpildītāji Darbu uzdevumā tiek informēti par plānoto objekta apskates termiņu, kas ir ne vēlāk kā 3 (trīs) darba dienas pirms plānotās objekta apskates veikšanas.
	5. Katrs Izpildītājs sagatavo piedāvājumu un nosūta to Pasūtītājam, izmantojot elektroniskā pasta starpniecību, ievērojot Pasūtītāja Darbu uzdevumā noteikto piedāvājuma iesniegšanas termiņu, saturu un formu. Piedāvājumi, kas ir iesniegti pēc Darbu uzdevumā norādītā piedāvājuma iesniegšanas termiņa, Pasūtītājs neizskata un ir uzskatāms, ka attiecīgais Izpildītājs atsakās no konkrētā Pasūtījuma izpildes.
	6. Piedāvājumam jābūt noformētam elektroniskā dokumenta veidā.
	7. Izpildītāji katra Pasūtījuma ietvaros nedrīkst iesniegt piedāvājuma variantus.
	8. Pasūtītājs Darbu pasūtījumus veic pēc nepieciešamības.
3. **Izpildītāja izvēlēšanās un Līguma noslēgšana**

Iesniegtie piedāvājumi tiek izskatīti pēc Vienošanās 2.1.apakšpunktā minētajā Darbu uzdevumā norādītā piedāvājuma iesniegšanas termiņa beigām. Ja attiecīgā Izpildītāja piedāvājums neatbilst Vienošanās vai Darbu uzdevumā noteiktajām prasībām, tas tiek izslēgts no dalības un tā piedāvājums tālāk netiek izskatīts.

* 1. Piedāvājumā Izpildītājam, t.sk., ir jānorāda:
		1. cenu bez pievienotās vērtības nodokļa (PVN) par visu Pasūtītāja uzdevuma formā norādīto Darbu apjomu. Pēc piedāvājuma iesniegšanas nekādas papildu izmaksas, kas nav norādītas Izpildītāja iesniegtajā piedāvājumā, nav pieļaujamas.
		2. informāciju par visām Pasūtītāja Darbu uzdevumā norādītajām pozīcijām;
		3. darbus un materiālus tādā apjomā, kādi ir nepieciešams kvalitatīvai un pilnīgai Darbu veikšanai;
		4. informāciju par norādīto materiālu un iekārtu tirdzniecības marku un izcelsmi;
		5. Darbu izpildei nepieciešamo darba stundu skaitu.
	2. Pasūtītājam ir tiesības lūgt Izpildītājam detalizēti izskaidrot Izpildītāja piedāvājumā norādīto Darbu izmaksu un Darbu izpildei nepieciešamo stundu skaitu veidošanos.
	3. Pasūtītājs pārbauda vai iesniegto Izpildītāju piedāvājumos nav aritmētisku kļūdu. Pasūtītājs, konstatējot aritmētiskās kļūdas, šīs kļūdas izlabo un informē attiecīgo Izpildītāju par aritmētisko kļūdu labojumu un laboto piedāvājuma summu. Novērtējot un salīdzinot piedāvājumus, kuros bijušas aritmētiskas kļūdas, Pasūtītājs ņem vērā izlabotās cenas.
	4. Pasūtītājs izvērtē iesniegtos piedāvājumus un pieņem lēmumu par:
		1. Izpildītāja izvēli, kura piedāvājums atbilst Vienošanās norādītajām prasībām un kura piedāvājums ir ar viszemāko cenu;
		2. atteikšanos izvēlēties piedāvājumu.
	5. Pasūtītājam ir tiesības noraidīt Izpildītāja piedāvājumu, ja tas, izvērtējot Izpildītāja iesniegto detalizēto skaidrojumu par Darbu izmaksu veidošanos, atzīst, ka Izpildītāja piedāvājums ir nepamatoti lēts.
	6. Pasūtītājam ir tiesības katra Pasūtījuma ietvaros neizvēlēties nevienu no iesniegtajiem piedāvājumiem un attiecīgo Pasūtījumu izbeigt.
	7. Par katru Darba uzdevuma ietvaros pieņemto lēmumu par rezultātiem Pasūtītājs nosūta Izpildītājiem vēstuli par rezultātiem, nosūtot uz to Izpildītāju pilnvaroto personu elektroniskā pasta adresēm, kuri ir iesnieguši savu piedāvājumu, atsaucoties uz konkrēto Darba uzdevumu Vienošanās ietvaros.
	8. Pasūtītājs un Izpildītājs, kura piedāvājums ir izvēlēts, noslēdz Vienošanās \_\_.pielikumā esošo Līgumu par izvēlētā Izpildītāja piedāvājumā norādīto līgumcenu Pasūtījuma izpildei.
	9. Ja Izpildītājs rakstveidā paziņo par atteikšanos slēgt Līgumu vai noslēgtā Līguma darbība tiek izbeigta vienpusēji, Pasūtītājs, pēc savas izvēles:
		1. pieņem lēmumu slēgt Līgumu ar nākamo Izpildītāju, kurš piedāvājis zemāko līgumcenu un kura piedāvājums atbilst izvirzītajām prasībām, vai
		2. pieņem lēmumu atteikties slēgt Līgumu izteiktā piedāvājuma ietvaros, neizvēloties nevienu piedāvājumu, un nosūtīt Izpildītājiem jaunu Darbu uzdevumu.
1. **Pušu saistības un atbildība**
	1. Pasūtītāja tiesības un pienākumi:
		1. Pasūtītājs pieprasa maksāt līgumsodu 200,00 EUR (divi simti *euro, 0 centi*) apmērā tam Izpildītājam, kuram saskaņā ar Vienošanās noteikumiem ir piešķirtas Līguma slēgšanas tiesības, ja tas atsakās slēgt Līgumu;
		2. nodrošināt Līgumu noslēgšanas organizēšanu Vienošanās noteiktajā kārtībā;
		3. par kvalitatīvi un atbilstoši Vienošanās un Līguma noteikumiem izpildītiem un Pasūtītāja pieņemtiem Darbiem Pasūtītājs apņemas samaksāt attiecīgajam Izpildītājam Līgumā noteiktajā termiņā un kārtībā.
	2. Izpildītāju tiesības un pienākumi:
		1. Izpildītājiem ir tiesības saskaņā ar Vienošanās noteikumiem saņemt Darbu uzdevumu iesniegt piedāvājumu par Darbu veikšanu;
		2. Izpildītāji apņemas pienācīgi pildīt Līgumā un Vienošanās noteiktās saistības;
		3. Līguma izpildē, veicot Darbus, ievērot Vienošanās un Līguma nosacījumus;
		4. Izpildītāji apņemas ievērot patiesas un godīgas konkurences principus Vienošanās darbības laikā;
		5. Izpildītāji apņemas visā Vienošanās darbības laikā, kā arī pēc tā, neizpaust trešajām personām sakarā ar Vienošanās un/vai Līguma izpildi iegūto, to rīcībā esošo tehnisko, finansiālo un citu informāciju par Pasūtītāju. Visa informācija tiek uzskatīta par konfidenciālu un nevar tikt izpausta vai padarīta publiski pieejama bez Pasūtītāja rakstiskas piekrišanas. Augstāk minētā informācija netiek uzskatīta par konfidenciālu, ja tā kļuvusi vai ir publiski pieejama pamatojoties uz normatīvo aktu prasībām (Pušu administrācijas un grāmatvedības sagatavotos publiska rakstura pārskatos, atskaitēs u.tml.).;
		6. nekavējoties informēt Pasūtītāju par apstākļiem, kas radušies un var kavēt, traucēt, apgrūtināt vai ierobežot ar Vienošanos un/vai Līgumu uzņemto saistību izpildi;
		7. Izpildītājs, ar kuru tiks noslēgts Līgums, apņemas nodrošināt, ka Līguma darbības (t.sk. garantijas saistību izpildes) laikā ir apdrošināta tā civiltiesiskā atbildība Ministru kabineta 2014.gada 19.augusta noteikumos Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” noteiktajā kārtībā, termiņos, apjomā un atbildības limitos. Šajā apakšpunktā minēto apdrošināšanu konkrētais Izpildītājs uztur spēkā visā Darbu veikšanas un garantijas saistību izpildes laikā.
		8. Izpildītājs, ar kuru tiks noslēgts Līgums, apņemas nodrošināt, ka Līguma darbības laikā ir apdrošināta būvspeciālista/-u (būvdarbu vadītāja/-u) profesionālā civiltiesiskā atbildība Ministru kabineta 2014.gada 19.augusta noteikumos Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” noteiktajā kārtībā, termiņos, apjomā un atbildības limitos. Šajā apakšpunktā minēto apdrošināšanu konkrētais Izpildītājs uztur spēkā visā Darbu veikšanas laikā.
	3. Pārējās Pasūtītāja un Izpildītāja, ar kuru tiks noslēgts Līgums, saistības Līguma izpildes ietvaros noteiktas Līgumā, ciktāl Vienošanās nav noteikts citādi.
2. **Vienošanās summa un darbības nosacījumi**
	1. Vienošanās ietvaros par katru Pasūtījumu tiks slēgti atsevišķi Līgumi, kuru kopējā maksimālā summa visā Vienošanās darbības laikā nepārsniedz **\_\_\_\_\_\_ EUR** (\_\_\_\_\_ *euro* un \_\_ centi), neieskaitot PVN.
	2. Vienošanās un tās ietvaros noslēgto Līgumu izpildē Izpildītājiem katram atsevišķi ir saistošas savas piedāvātās Darbu izpildes stundas likmes, ņemot vērā katra Izpildītāja finanšu piedāvājumā norādīto, un kuras nevar tikt pārsniegtas, iesniedzot Vienošanās 2.5.apakšpunktā minēto piedāvājumu un noslēdzot Līgumu.
	3. Vienošanās stājas spēkā ar pēdējā pievienotā droša elektroniskā paraksta un tā laika zīmoga datumu.
	4. Pasūtītājs ir tiesīgs veikt Pasūtījumus līdz brīdim, kamēr iestājas vismaz viens no sekojošiem nosacījumiem (atkarībā no tā, kurš nosacījums iestājas pirmais):
		1. ir pagājuši 36 (trīsdesmit seši) mēneši no Vienošanās spēkā stāšanās dienas;
		2. kopējā visu Pasūtījumu summa Vienošanās ietvaros ir sasniegusi **\_\_\_\_\_\_ EUR** (\_\_\_\_\_\_\_ *euro* un \_\_ centi), neieskaitot PVN.
	5. Vienošanās ir spēkā līdz Pušu saistību pilnīgai izpildei.
	6. Par Vienošanās grozījumiem un papildinājumiem, izņemot Vienošanās 8.2.apakšpunktā noteikto, konkrētais Pasūtītājs un Izpildītājs vienojas rakstiski. Vienošanās grozījumi un papildinājumi pēc vispusējas parakstīšanas kļūst par Vienošanās neatņemamām sastāvdaļām. Puses var veikt Vienošanās grozījumus, ja grozījumu nepieciešamību pamato objektīvi apstākļi, kas nav atkarīgi no Pušu gribas vai lai novērstu kļūdas.
	7. Pasūtītājam ir tiesības vienpusēji izbeigt Vienošanās darbību, par to rakstveidā brīdinot Izpildītājus vismaz 1 (vienu) mēnesi iepriekš.
	8. Pasūtītājam ir tiesības izslēgt no dalības Vienošanās konkrētu Izpildītāju, rakstveidā brīdinot visas Puses 10 (desmit) darba dienas iepriekš, ja attiecīgais Izpildītājs ir ar Pasūtītāju noslēgto Līgumu ietvaros kavējis darbu izpildi vismaz 2 (divas) reizes.
	9. Pasūtītājs ar rakstisku paziņojumu izslēdz no dalības Vienošanās konkrētu Izpildītāju, ja Vienošanās izpildes laikā konkrētam Izpildītājam vai tā apakšuzņēmējam, vai citām Starptautisko un Latvijas Republikas nacionālo sankciju likuma 11.1 pantā noteiktajām personām ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras ietekmē Vienošanās izpildi.
3. **Nepārvarama vara**
	1. Nepārvarama vara nozīmē jebkādu neparedzamu ārkārtas situāciju vai notikumu, kas ir ārpus Pušu kontroles un nav radies to kļūdas vai nevērīgas rīcības rezultātā un, kas kavē vienu no Pusēm veikt kādu no Vienošanās noteiktajiem pienākumiem un no kura nav bijis iespējams izvairīties, veicot pienācīgus piesardzības pasākumus. Vienošanās par nepārvaramas varas apstākļiem atzīst notikumu, no kura nav iespējams izvairīties un kura sekas nav iespējams pārvarēt; kuru Vienošanās slēgšanas brīdī nebija iespējams paredzēt; kas nav radies Puses vai tās kontrolē esošas personas rīcības dēļ un, kas padara saistību izpildi ne tikai apgrūtinošu, bet neiespējamu. Puses tiek atbrīvotas no atbildības par pilnīgu vai daļēju Vienošanās noteikto saistību neizpildi, ja un kad šāda neizpilde ir notikusi nepārvaramas varas (*Force majeure*) rezultātā. Lai attiecīgā Puse tiktu atbrīvota no minētās Vienošanās saistību neizpildes, tai ir jāizdara viss nepieciešamais, lai pārvarētu nepārvaramās varas radītos Vienošanās izpildes šķēršļus. Šādi nepārvaramas varas apstākļi ietver šādas ārkārtas situācijas vai notikumus: dabas katastrofas, ugunsnelaime, plūdi, citas stihiskas nelaimes, sabiedriskie nemieri, bankroti, karš un kara darbība.
	2. Pusei, kuras saistību izpildi ietekmējuši nepārvaramas varas apstākļi, bez kavēšanās jāinformē par to otra Puse rakstiski 3 (trīs) darba dienu laikā pēc šādu apstākļu iestāšanās un paziņojumam jāpievieno apstiprinājums, ko izsniegušas kompetentas iestādes un kurš satur minēto apstākļu apstiprinājumu un raksturojumu.
	3. Puses tiek atbrīvotas no atbildības saskaņā ar Vienošanās 6.1.apakšpunktu tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 2 (diviem) mēnešiem, katrai Pusei ir tiesības izbeigt Vienošanos sakarā ar tās izpildīšanas neiespējamību.
	4. Par nepārvaramu varu netiek uzskatīti Darbu uzsākšanas un veikšanas kavējumi (ja vien minētās problēmas tieši neizriet no nepārvaramās varas), darba strīdi vai streiki.
4. **Garantijas nosacījumi**
	1. Izpildītājs garantē, ka Darbi tiek izpildīti atbilstoši Vienošanās un Līguma noteikumiem, un izpildītie Darbi ir kvalitatīvi, funkcionāli izmantojami un atbilst Darbu uzdevumā un piedāvājumā noteiktajiem parametriem.
	2. Izpildītājs, ar kuru tiks noslēgts Līgums, ievērojot Līguma 5.punkta nosacījumus, garantē veiktajiem Darbiem un Darbos izmantotajiem materiāliem vismaz 24 (divdesmit četru) mēnešu garantijas termiņu, skaitot no attiecīgo Darbu nodošanas-pieņemšanas akta abpusējas parakstīšanas dienas.
5. **Citi noteikumi**
	1. Kādam no Vienošanās noteikumiem zaudējot spēku Latvijas Republikas normatīvo aktu grozījumu gadījumā, Vienošanās nezaudē spēku tā pārējos punktos, un šajā gadījumā Pušu pienākums ir piemērot Vienošanos atbilstoši Latvijas Republikā spēkā esošajiem normatīvajiem aktiem.
	2. Ja kādai no Pusēm tiek mainīts juridiskais statuss, Pušu amatpersonu paraksta tiesības, Pušu pilnvarotās personas vai kādi Vienošanās minētie Pušu vai to pilnvaroto personu rekvizīti – tālruņa numuri, elektroniskā pasta adreses, adreses, amati, struktūrvienību nosaukumi u.c. šāda veida informācija, tad tā nekavējoties rakstiski paziņo par to otrai Pusei. Ja Puse neizpilda šī apakšpunkta noteikumus, uzskatāms, ka pārējās Puses ir pilnībā izpildījušas savas saistības, lietojot Vienošanās esošo informāciju par pārējām Pusēm. Šajā apakšpunktā minētie nosacījumi attiecas arī uz visiem Vienošanās minētajiem Pušu pārstāvjiem (atbildīgajām personām, kontaktpersonām) un to rekvizītiem.
	3. Pušu reorganizācija nevar būt par pamatu Vienošanās pārtraukšanai vai izbeigšanai. Gadījumā, ja kāda no Pusēm tiek reorganizēta, Vienošanās paliek spēkā un tās noteikumi ir saistoši Pušu tiesību pārņēmējam.
	4. Neviena no Pusēm nedrīkst nodot savas tiesības, kas saistītas ar Vienošanos un izriet no tās, trešajai personai bez pārējo Pušu rakstiskas piekrišanas.
	5. Jautājumus, kas nav atrunāti Vienošanās, Puses risina saskaņā ar Latvijas Republikā spēkā esošajiem saistošajiem normatīvajiem aktiem.
	6. Strīdus, kas var rasties Vienošanās izpildes rezultātā vai sakarā ar Vienošanos, Puses risina savstarpējo pārrunu ceļā. Ja vienošanās netiek panākta, tad strīdu risina tiesā Latvijas Republikas normatīvajos aktos noteiktajā kārtībā.
	7. Puses vienojas, ka ar Vienošanās izpildi saistītos jautājumus risinās šādas pilnvarotās personas:
		1. no Pasūtītāja puses: \_\_\_\_\_\_\_\_\_\_\_ vai persona, kas viņu aizvieto;
		2. no Izpildītāju puses: \_\_\_\_\_\_\_\_\_\_\_\_

## 8.7.2.1. Vienošanās 8.7. apakšpunktā noteiktās Pušu pilnvarotās personas nav pilnvarotas izdarīt grozījumus un labojumus Vienošanās un tās pielikumos.

* 1. Izpildītājs, ar kuru ir noslēgts Līgums, nav tiesīgs bez saskaņošanas ar Pasūtītāju veikt apakšuzņēmēju nomaiņu, kā arī papildu apakšuzņēmēju iesaistīšanu Līguma izpildē, kā arī apakšuzņēmēju maiņu, uz kuru iespējām iepirkuma procedūrā Izpildītājs balstījies, lai apliecinātu savas kvalifikācijas atbilstību paziņojumā par Līgumu un iepirkuma procedūras dokumentos noteiktajām prasībām, kurus drīkst nomainīt tikai ar Pasūtītāja rakstveida piekrišanu.
		1. Pasūtītājs nepiekrīt minētajai apakšuzņēmēju nomaiņai, ja pastāv kāds no šādiem nosacījumiem:
			1. Izpildītāja piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
			2. tiek nomainīts apakšuzņēmējs, uz kura iespējām iepirkuma procedūrā Izpildītājs balstījies, lai apliecinātu savas kvalifikācijas atbilstību paziņojumā par Līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā Izpildītājs atsaucies, apliecinot savu atbilstību iepirkuma procedūrā noteiktajām prasībām, vai tas atbilst PIL 42.panta pirmajā vai otrajā daļā (atbilstoši VID norādītajam paziņojumā par Līgumu vai iepirkuma procedūras dokumentos) minētajiem pretendentu izslēgšanas gadījumiem;
			3. piedāvātais apakšuzņēmējs, kura sniedzamo pakalpojumu vērtība ir vismaz 10% (desmit procenti) no kopējās Līguma vērtības, atbilst PIL 42.panta pirmajā vai otrajā daļā (atbilstoši Pasūtītāja norādītajam paziņojumā par Līgumu vai iepirkuma procedūras dokumentos) minētajiem pretendentu izslēgšanas noteikumiem;
			4. apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
		2. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
		3. Pārbaudot jaunā apakšuzņēmēja atbilstību, Pasūtītājs piemēro PIL 42.panta noteikumus. PIL 42.panta trešajā daļā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
		4. Pasūtītājs pieņem lēmumu atļaut vai atteikt Izpildītāja, ar kuru ir noslēgts līgums, apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar PIL 42.panta noteikumiem. Pasūtītāja vārdā šajā apakšpunktā noteikto lēmumu pieņem Valsts ieņēmumu dienesta Finanšu pārvaldes direktors vai personas, kura viņu aizvieto.
	2. Vienošanās ir sagatavota latviešu valodā elektroniska dokumenta veidā. Tās neatņemama sastāvdaļa ir\_\_\_\_\_\_\_\_\_\_\_\_. Vienošanās un tās pielikumi ir parakstīti ar drošu elektronisko parakstu.

**Pušu rekvizīti un paraksti:**